Demosisto

Το Demosistō  ήταν ένα φιλοδημοκρατικό πολιτικό κόμμα στο Χονγκ Κονγκ, το οποίο ιδρύθηκε στις 10 Απριλίου 2016 και διαλύθηκε στις 30 Ιουνίου 2020. Σημαντικά πρόσωπα του κόμματος είναι ο Νάθαν Λω, η Άγκνες Τσόου και ο Τζόουσα Γουόνγκ, καθώς ήταν οι τρεις που ίδρυσαν το κόμμα το 2016 -όλοι του τότε κάτω των 23 ετών.

Η ιδέα του σχηματισμού του Demosistō εμπνεύστηκε από το το Κόμμα της Νέας Δύναμης στην Ταϊβάν, ένα κόμμα της νεολαίας με παρόμοιες αντιλήψεις και αρχές, το οποίο τα πήγε αρκετά καλά στις Ταϊβανέζικες εκλογές του 2016. Τον Φεβρουάριο του 2016, βασικά πρόσωπα της φοιτητικών ομάδων που έπαιξαν καθοριστικό ρόλο στις διαμαρτυρίες του Χονγκ Κονγκ το 2014, ανακοίνωσαν το σχέδιό τους να δημιουργήσουν ένα νέο πολιτικό κόμμα, το οποίο θα συμμετείχε στις εκλογές του 2016.

Το Demosistō υποστήριζε την διενέργεια ενός δημοψηφίσματος για τον καθορισμό της κυριαρχίας του Χονγκ Κονγκ με στόχο την απόκτηση αυτονομίας και μετά το 2047, όταν η παρούσα αυτονομία του Χονγκ Κονγκ, όπως αυτή καθορίστηκε από την Κοινή Σινο-Βρετανίκή Διακήρυξη πρόκειται να λήξει. Το κόμμα κέρδισε μια θέση στις εκλογές του Νομοθετικού Συμβουλίου του 2016 με τον 23χρονο πρόεδρό του Νάθαν Λω να γίνεται το νεότερο μέλος του Νομοθετικού Συμβουλίου που έχει εκλεγεί ποτέ.  Ωστόσο, το 2017, ο Νάθαν Λω αποκλείστηκε από το Νομοθετικό Συμβούλιο όταν αρνήθηκε να ορκιστεί βουλευτής διότι δεν ήθελε να δηλώσει πίστη στην κυβέρνηση της Ηπειρωτικής Κίνας. Φυλακίστηκε μαζί με την τον Τζοσούα Γουόνγκ καθώς κατηγορήθηκε ότι παρακινούσαν ταραχές κατά τη διάρκεια των διαδηλώσεων του 2014. Μετά από πάμπολλες περιπτώσεις αποκλεισμού των υποψηφίων του Demosistō, το κόμμα εξέδωσε ένα ψήφισμα τον Ιανουάριο του 2020 με το οποίο εγκατέλειπε την βασική θέση του για «δημοκρατική αυτοδιάθεση» του Χονγκ Κονγκ. Μετά την εφαρμογή του νόμου εθνικής ασφάλειας του Χονγκ Κονγκ, η ηγεσία του κόμματος παραιτήθηκε από τα γραφεία τους και το κόμμα διαλύθηκε στις 30 Ιουνίου 2020.

Πεποιθήσεις του κόμματος 
Το Demosistō συνδυάζει πολλές απόψεις, από τις οποίες κυριότερες είναι οι εξής:

 Ανάπτυξη της κοινωνίας των πολιτών: Το Demosistō θέλει να ενθαρρύνει τον λαό του Χονγκ Κονγκ να συμμετέχει στα πολιτικά. Συγκεκριμένα προτρέπει τη νεολαία στο να οργανώσει τα δικά της πολιτικά κόμματα και πολιτικά κινήματα.
 Ισότητα και δικαιοσύνη, εμπιστοσύνη των ανθρώπων, πλουραλισμός: Το κόμμα πιστεύει στους ανθρώπους του Χονγκ Κονγκ και την ικανότητά τους να διαμορφώσουν το Χονγκ Κονγκ σε μια πόλη δημοκρατική με τις αξίες της δικαιοσύνης και της ισότητας. 
 Αγώνας για τον εκδημοκρατισμό του Χονγκ Κονγκ: ο Ίβαν Λαμ, ο οποίος διαδέχθηκε τον Νάθαν Λω τον Μάιο του 2018 ως πρόεδρος, δήλωσε ότι η ομάδα του Demosistō θα προετοιμαστεί για να αγωνιστεί με στόχο ένα πιο δημοκρατικό  Χονγκ Κονγκ. Τον ίδιο μήνα, το Demosistō άλλαξε το νομικό καθεστώς τους από πολιτικό κόμμα σε πολιτικό οργανισμό, όταν οι υποψήφιοι του κόμματος αποκλείστηκαν από τις επαναληπτικές εκλογές του Νομοθετικού Συμβουλίου του Χονγκ Κονγκ .

Ετυμολογία του ονόματος 
Το όνομα «Demosistō» προέρχεται από την ελληνική «δῆμος» (στα νεοελληνικά σημαίνει «λαός» και αποτελεί το α' συνθετικό της λέξης «δημοκρατία») και λατινική «sisto» που σημαίνει «στέκομαι» και «στηρίζω» Κυριολεκτικά μπορεί να μεταφραστεί ως «αυτός που στέκεται δίπλα στον λαό». Το κινέζικο όνομα ωστόσο μπορεί να μεταφραστεί διαφορετικά και να αποδοθεί ως «η θέληση του λαού».

Εκλογική επίδοση

Εκλογές του Νομοθετικού Συμβουλίου

Παραπομπές 

 
Σελίδες με πηγές CS1 στα Κινεζικά (zh)
Πολιτικά κόμματα του Χονγκ Κονγκ